smcproject/ml-wiki-sentences huggingface dataset:
ഈ പദങ്ങൾ മുമ്പ് പരസ്പരം മാറി ഉപയോഗിക്കാറുണ്ടായിരുന്നു.
എന്നിരുന്നാലും, ബാക്ടീരിയോളജി ഒരു പ്രത്യേക ശാസ്ത്രമായി കണക്കാക്കാവുന്നതാണ്.
ബാക്ടീരിയയെക്കുറിച്ചും വൈദ്യശാസ്ത്രവുമായി അവയുടെ ബന്ധവും പഠിക്കുന്ന ശാഖയാണ് ബാക്ടീരിയോളജി.
പത്തൊൻപതാം നൂറ്റാണ്ടിലെ ഭക്ഷണങ്ങളുടെയും വൈനുകളുടെയും കേടുപാടുകൾ സംബന്ധിച്ച ആശങ്കകൾ പരിശോധിക്കുന്നതിനായി രോഗാണു സിദ്ധാന്തം പ്രയോഗിച്ച ഡോക്ടർമാരിൽ നിന്നാണ് ബാക്ടീരിയോളജി വികസിച്ചത്.
രോഗങ്ങളുമായി ബന്ധപ്പെട്ട ബാക്ടീരിയകളെ തിരിച്ചറിയുന്നതും വർഗ്ഗീകരിക്കുന്നതും ബാക്ടീരിയോളജിയെ പുരോഗതിയിലേക്ക് നയിച്ചു.
ബാക്ടീരിയയും പ്രത്യേക രോഗങ്ങളും തമ്മിലുള്ള ബന്ധം തിരിച്ചറിയുന്നതിൽ കോച്ച്സ് പോസ്റ്റുലേറ്റുകൾ ഒരു പങ്കുവഹിച്ചു.
അതിനുശേഷം, ഫലപ്രദമായ വാക്സിനുകൾ പോലുള്ള വിജയകരമായ മുന്നേറ്റങ്ങൾ ബാക്ടീരിയോളജിയിൽ വന്നിട്ടുണ്ട്, ഉദാഹരണത്തിന്, ഡിഫ്തീരിയ വാക്സിൻ , ടെറ്റനസ് വാക്സിൻ .
ഫലപ്രദമല്ലാത്തതും പാർശ്വഫലങ്ങളുണ്ടാക്കുന്നതുമായ (ഉദാ: ടൈഫോയ്ഡ് വാക്സിൻ ) വാക്സിനുകൾ ഉണ്ട്.
ആൻറിബയോട്ടിക്കുകളുടെ കണ്ടെത്തലും ബാക്ടീരിയോളജിയുടെ സംഭാവനയാണ്.
ചരിത്രം ചരിത്രത്തിലെ ആദ്യത്തെ അംഗീകൃത മൈക്രോസ്കോപ്പിസ്റ്റും മൈക്രോബയോളജിസ്റ്റും എന്ന നിലയിൽ, അനേകം സൂക്ഷ്മജീവികളുമായി (ബാക്ടീരിയ ഉൾപ്പെടെ) താരതമ്യേന വലിയ അളവിൽ സൂക്ഷ്മജീവികളുമായി ബന്ധപ്പെട്ട ശാസ്ത്രീയ പരീക്ഷണങ്ങൾ നടത്തിയ ആദ്യത്തെ വ്യക്തിയാണ് ആന്റണി വാൻ ലീവൻഹോക്ക്.
അദ്ദേഹം സ്വന്തം ഡിസൈനിലുള്ള സിംഗിൾ ലെൻസ്ഡ് മൈക്രോസ്കോപ്പുകൾ ഉപയോഗിച്ച് അവയുടെ വലുപ്പം നിർണ്ണയിക്കുകയും ചെയ്തിരുന്നു.
ബെർലിനിലെ കൊച്ചിന്റെ പ്രതിമ ലൂയി പാസ്ചർ തന്റെ ലബോറട്ടറിയിൽ , 1885 ൽ എ. എഡൽഫെൽഡ് വരച്ച ചിത്രം
രോഗവുമായി സൂക്ഷ്മാണുക്കളുടെ ബന്ധം കണ്ടെത്തിയത് പത്തൊൻപതാം നൂറ്റാണ്ടിലാണ്.
ജർമ്മൻ വൈദ്യനായ റോബർട്ട് കോച്ച് സൂക്ഷ്മജീവികളുടെ ശാസ്ത്രം മെഡിക്കൽ രംഗത്ത് അവതരിപ്പിച്ചു.
പകർച്ചവ്യാധികൾക്കും രോഗങ്ങളിലെ അഴുകൽ പ്രക്രിയയ്ക്കും കാരണം ബാക്ടീരിയയാണെന്ന് അദ്ദേഹം തിരിച്ചറിഞ്ഞു.
ഫ്രഞ്ച് ശാസ്ത്രജ്ഞൻ ലൂയിസ് പാസ്ചർ വാക്സിനുകൾ നിർമ്മിക്കാനുള്ള വിദ്യകൾ വികസിപ്പിച്ചു.
വൈദ്യചികിത്സയിൽ ആന്റിസെപ്സിസ് മെച്ചപ്പെടുത്തുന്നതിൽ കോച്ചും പാസ്ചറും പങ്കുവഹിച്ചു.
ഇത് പൊതുജനാരോഗ്യത്തെ വളരെയധികം സ്വാധീനിക്കുകയും ശരീരത്തെയും രോഗങ്ങളെയും കുറിച്ച് നന്നായി മനസ്സിലാക്കുകയും ചെയ്തു.
1870-1885 ൽ സ്റ്റെയിനുകളുടെ ഉപയോഗത്തിലൂടെയും പോഷക മാധ്യമങ്ങളുടെ ഫലകങ്ങളിൽ ജീവികളുടെ മിശ്രിതങ്ങളെ വേർതിരിക്കുന്ന രീതിയിലൂടെയും ബാക്ടീരിയോളജി സാങ്കേതികതയുടെ ആധുനിക രീതികൾ അവതരിപ്പിച്ചു.
1880 നും 1881 നും ഇടയിൽ പാസ്റ്റർ ബാക്ടീരിയ മൂലമുണ്ടാകുന്ന രോഗങ്ങൾക്കെതിരെ മൃഗങ്ങൾക്ക് വിജയകരമായി രണ്ട് പ്രതിരോധ കുത്തിവയ്പ്പുകൾ നൽകി.
വാക്സിനുകൾ വഴി രോഗം തടയുന്നതിനും രോഗങ്ങൾ ചികിത്സിക്കുന്നതിനുമുള്ള പഠനങ്ങൾ ബാക്ടീരിയയുടെ പ്രാധാന്യം കൂട്ടി.
കൃഷി , സമുദ്ര ജീവശാസ്ത്രം , ജല മലിനീകരണം , ബാക്ടീരിയ ജനിതകശാസ്ത്രം, ബയോടെക്നോളജി എന്നിങ്ങനെ വിവിധ മേഖലകളിൽ ബാക്ടീരിയോളജിക്ക് പ്രാധാന്യമുണ്ട്.
ഇതിനായി കൂടുതൽ കാണുക ബാക്ടീരിയ ബയോളജി മൈക്രോബയോളജി അവലംബം കൂടുതൽ വായനയ്ക്ക്
ബാക്ക് ടു ദ ഫ്യൂച്ചർ 1 ഇംഗ്ലീഷ് വിലാസം https://ml.wikipedia.org/wiki/Back_to_the_Future ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബാക്ക് ടു ദ ഫ്യൂച്ചർ  1985ൽ പുറത്തിറങ്ങിയ അമേരിക്കൻ സയൻസ് ഫിഷൻ സിനിമയാണ്.
ഇതു സംവിധാനം ചെയ്തത് റോബർട്ട് സെമക്കിസ് ആണ്.
എഴുതിയത് ബോബ് ഗെയ് ലും, സെമക്കിസും ചേർന്നാണ്.
നിർമ്മിച്ചത് സ്റ്റീഫൻ സ്പീൽബെർഗ് ആണ്.
ഈ സിനിമയിൽ മയ്ക്കൽ.
ജെ.ഫൊക്സും,ക്രിസ്റ്റൊഫെർ ല്ലോയിഡുമാണ് പ്രധാന വേഷങ്ങൾ കയ്കാര്യം ചെയ്യുന്നത്.
മാർട്ടി മക്ക്ഫ്ലയ് എന്ന 17 വയസ്സുകാരൻ തന്റെ കുടുംബത്തോടൊത്ത് കാലിഫോർണിയയിലെ "ഹിൽ വാലി" എന്ന സ്ഥലത്താണ് ജീവിക്കുന്നത്.
മാർട്ടിയുടെ അച്ഛൻ ജോർജ് മക്ക്ഫ്ലയ് തന്റെ, സൂപ്പർവയ്സർ ആയ ബിഫ് റ്റാനനാൽ എപ്പോളും അപമാനിക്കപ്പെടുന്നു.
ജോർജിനു ബിഫിനെ ഭയമാണ്.
മാർട്ടിയുടെ അമ്മ ലൊറെയ്ൻ മദ്യത്തിനും സിഗരറ്റിനും അടിമയാണ്.
മാർട്ടിക്കു 2 മൂത്ത സഹോദരങ്ങളുണ്ട്-ഡേവും,ലിൻഡയും.
ഡിന്നർ സമയത്ത് മാർട്ടിയുടെ അമ്മ ലൊറെയ്ൻ താൻ ജോർജിനെ കണ്ടുമുട്ടിയതെങ്ങനെയെന്നു വിശദമാക്കുന്നു.
മാർട്ടി അർത്ഥരാത്രി വീട്ടിൽ നിന്നും ഇറങ്ങി തന്റെ സുഹൃത്തായ സയന്റ്റിസ്റ്റ് ഡോക്ടർ എമ്മറ്റ് ബ്രൗൺ നേരത്തെ
പ്ലാൻ ചെയ്തതു പ്രകാരം  അദേഹത്തിന്റെ  പുതിയ കണ്ടുപിടിത്തത്തിന്റെ വീഡിയോ കവറേജ് എടുക്കാനായി
ഒരു ഷോപ്പിങ്ങ് മാളിന്റെ അടുത്തു പോകുന്നു.
അവിടെ വച്ച് എമ്മറ്റ് ബ്രൗൺ തന്റെ പുതിയ കണ്ടുപിടിത്തം ഒരു  "ടൈം മെഷീൻ"  ആണെന്നു പറയുന്നു.
ഒരു ഡീ ലോറിയൻ കാർ മോഡ് ചെയ്താണ് അതുണ്ടാക്കിയത്.
സമയസഞ്ചാരത്തിനു സഹായിക്കുന്ന ഫ്ലക്സ് കപ്പാസിറ്റർ എന്ന ഉപകരണം കാറിൽ ഖടിപ്പിച്ചിട്ടുണ്ട്.
അതിനു പ്രവർത്തിക്കാൻ വേണ്ട ഊർജ്ജം ആയ 1.21 ജിഗാവാട്ട്സ് കറണ്ട് പകരാൻ ഒരു പ്ലൂട്ടോണിയം നൂക്ലിയാർ റിയാക്ക്ടറും ഉണ്ട്.
കാർ 88 മൈൽസ്/ഹവർ വേഗത കൈവരിക്കുംബോൾ ഫ്ലക്സ് കപ്പാസിറ്റർ ആക്ടിവേടറ്റാകുകയും കാർ സമയ സർക്യൂട്ടിൽ സെറ്റ്
ചെയ്ത സമയത്തിൽ എത്തി ച്ചേരുകയും ചെയ്യുന്നു.
സമയം സെറ്റുചെയ്യാൻ ഉദാഹരണം കാണിക്കുന്നതിനിടെ ഡോക്ടർ  November 5, 1955
എന്നു സർക്ക്യൂട്ടിൽ സെറ്റ് ചെയ്യുന്നു.
ആ ദിവസമാണു ഡോക്ടർ ടൈം ട്രാവലിനെ ക്കുറിച്ചു ചിന്തിക്കാൻ തുടങ്ങിയതും 
ഫ്ലക്സ് കപ്പാസിറ്ററിനെ ക്കുറിച്ചു ചിന്തിക്കുന്നതും.
ഡോക്ടർ തന്റെ ആദ്യ സമയ യാത്രയ്ക്കൊരുങ്ങുന്നതിനിടെ ,
ഡോക്ടറിന്റെ കൈയ്യിൽ അണുബ്ബോംബുണ്ടാക്കാൻ പ്ലൂട്ടോണിയം കൊടുത്ത ലിബിയൻ തീവ്ര വാദികൾ 
ഒരു വാനിൽ എത്തുകയും ,  ഡോക്ടർ ബോംബുണ്ടാക്കാഞതിന്റെ  ദേഷ്യത്തിൽ അദേഹത്തെ വെടി വയ്ക്കുകയും ചെയ്യുന്നു.
അദേഹം  വെടി കൊണ്ടു വീഴുന്നു.
അതു കഴിഞ്ഞ് അവർ മാർട്ടിയേയും കൊല്ലാൻ നോക്കുന്നു.
അപ്പോൾ മാർട്ടി തന്റെ പ്രാണരക്ഷാർത്ഥം ഓടി കാറിൽ കയറുകയും ,കാർ ഓടിച്ച് രക്ഷപ്പെടാനും ശ്രമിക്കുന്നു.
കാർ 88മൈൽസ്/ഹവർ വേഗത കൈവരിക്കുകയും  മാർട്ടി  നേരത്തേ ഡോക്ടർ സെറ്റ് ചെയ്ത സമയമായ 
November 5, 1955-ൽ എത്തുന്നു.
ഇതു മനസ്സിലാക്കിയ മാർട്ടി തന്റെ പക്കൽ തിരിച്ചു പോകനാവശ്യമുള്ള പ്ലൂട്ടോണിയം ഇല്ലെന്നോർക്കുന്നു.
1955 കാലഖട്ടത്തിലെ ഹിൽ വാലിയിൽ മാർട്ടി കറങ്ങി നടക്കുന്നു.
അവിടെ ഒരു ഹോട്ടലിൽ കയറുകയും തന്റെ അച്ഛനെ കൗമാരപ്രായത്തിൽ കാണുന്നു.
അവിടെ വച്ചു മാർട്ടി തന്റെ അച്ഛൻ രഹസ്യമായി സയൻസ് പ്ഫിഷൻ കഥകൾ എഴുതാറുണ്ടായിരുന്നു എന്നു മനസ്സിലാക്കുന്നു.
തന്റെ അച്ഛനെ ബിഫ് റ്റാനൻ വഴക്കുണ്ടാക്കുന്നതും മാർട്ടി കാണുന്നു.
ലൊറെയ്ന്റെ അച്ഛന്റെ കാർ ജോർജിനെ തട്ടാൻ പോയപ്പോൾ ജോർജിനെ മാർട്ടി തട്ടി മാറ്റി രക്ഷിക്കുന്നു.
കാറിടിച്ച ആഘാതാത്തിൽ മാർട്ടി മയങ്ങുന്നു.
മാർട്ടിയെ ലൊറെയ്ന്റെ വീട്ടുകാർ വീട്ടിലേയ്ക്ക് കൊണ്ട്പോകുന്നു.
അവിടെ വച്ച് സത്യത്തിൽ ജോർജിനോടു തോന്നേണ്ട ഇഷ്ടം ലൊറെയ്നു മാർട്ടിയോട് തോന്നുന്നു.
മാർട്ടി അവിടെ നിന്നും ഡോക്ട്ർ ബ്രൗണിനെ അന്വേഷിച്ചു പുറപ്പെടുന്നു.
മാർട്ടി ഡോക്ടറിനെ കണ്ടെത്തുകയും തന്റെ അവസ്ഥ വിവരിക്കുകയും  1985 ലേക്കു തിരിച്ചുപോകൻ തന്നെ സഹായിക്കണമെന്നഭ്യർത്ഥിക്കുകയും ചെയ്യുന്നു.
ഡോക്ട്ർ ഈ കാലത്തിൽ 1.21  ജിഗാവാട്ട്സ് കറണ്ട് ഉണ്ടാക്കാൻ ഒരു വഴിയുമില്ലെന്നും ഒരു മിന്നൽപ്പിണരിനു മാത്രമേ അത്രയും കറണ്ട് ഉണ്ടാക്കാൻ പറ്റുകയൗള്ളു എന്നു പറയുന്നു.
ബാക്ട്രിയ ഇംഗ്ലീഷ് വിലാസം https://ml.wikipedia.org/wiki/Bactria ബാക്ട്രിയയിലെ പുരാതന നഗരങ്ങൾ
ഹിന്ദുകുഷ് മലനിരകൾക്കും, അമു ദര്യ നദിക്കുമിടയിൽ കിടക്കുന്ന മദ്ധ്യേഷ്യയിലെ ചരിത്രപ്രാധാന്യമേറിയ ഒരു പുരാതനമേഖലയാണ് ബാക്ട്രിയ അഥവാ ബാക്ട്രിയാന ( പുരാതന ഗ്രീക്ക് : Βακτριανή ; പേർഷ്യൻ : باختر , ഹിന്ദി : बाख़्तर ബാഖ്തർ ; Chinese 大夏 Dàxià ).
പിൽക്കാലത്ത് തുഖാറിസ്താൻ എന്ന് ഈ മേഖല അറിയപ്പെട്ടു.
വിശാല ഇറാന്റെ വടക്കുകിഴക്കൻ അതിർത്തിപ്രദേശമായിരുന്ന ഈ പ്രദേശം, ഇന്ന് അഫ്ഗാനിസ്താൻ , താജികിസ്താൻ , ഉസ്ബെകിസ്താൻ എന്നീ രാജ്യങ്ങളുടെ ഭാഗമാണ്.
ചെറിയൊരു ഭാഗം തുർക്മെനിസ്താനിലും ഉൾപ്പെടുന്നു.
കുശാനസാമ്രാജ്യമടക്കമുള്ള പല പുരാതനസാമ്രാജ്യങ്ങളുടെ ആസ്ഥാനമായിരുന്ന ഇവിടം, സൊറോസ്ട്രിയൻ മതം , ബുദ്ധമതം എന്നി മതങ്ങളുടെ കേന്ദ്രവുമായിരുന്നു.
128-ൽ അമു ദര്യ തീരങ്ങൾ സന്ദർശിച്ച ചൈനീസ് ദൂതനായിരുന്ന ചാങ് കിയാൻ .
ബാക്ട്രിയയെ താ-ഹിയ എന്നാണ് പരാമർശിക്കുന്നത്.
ഇവിടത്തെ സ്ഥിരതാമസക്കാരായ ജനങ്ങൾ ചുമരുകളുള്ള പട്ടണങ്ങളിൽ, സ്ഥിരം വീടുകളിലാണ് വസിച്ചിരുന്നത് എന്ന് രേഖപ്പെടുത്തിയിരിക്കുന്നു.
താജിക്കുകളാണ് ഇവർ എന്ന് കരുതപ്പെടുന്നു.
ചരിത്രം വെങ്കല യുഗം ദേവതകൾ, ബാക്ട്രിയ, അഫ്ഗാനിസ്ഥാൻ, ബിസി 2000–1800.
മധ്യേഷ്യയിലെ വെങ്കലയുഗ സംസ്കാരത്തിലെ (c. 2200–1700 BC) ആധുനിക പുരാവസ്തു സ്ഥാനം ആണ് ബാക്ട്രിയ-മർജിയാന ആർക്കിയോളജിക്കൽ കോംപ്ലക്സ് ("ഓക്സസ് നാഗരികത" എന്നും അറിയപ്പെടുന്നത്).
ഇന്നത്തെ കിഴക്കൻ തുർക്ക്മെനിസ്ഥാൻ , വടക്കൻ അഫ്ഗാനിസ്ഥാൻ , തെക്കൻ ഉസ്ബെക്കിസ്ഥാൻ , പടിഞ്ഞാറൻ താജിക്കിസ്ഥാൻ എന്നിവിടങ്ങളിൽ സ്ഥിതി ചെയ്യുന്ന പുരാതന ബാക്ട്രിയയെ ഉൾക്കൊള്ളുന്ന പ്രദേശമായ അമു ദര്യ ( ഓക്സസ് നദി ) കേന്ദ്രീകരിച്ചാണ് കാണപ്പെടുന്നത്.
സോവിയറ്റ് പുരാവസ്തു ഗവേഷകനായ വിക്ടർ സരിയാനിഡി (1976) ആണ് ഇതിന്റെ നിർദിഷ്ടസ്ഥലം കണ്ടെത്തിയത്.
ഇപ്പോൾ വടക്കൻ അഫ്ഗാനിസ്ഥാനിലെ പഴയ പേർഷ്യൻ ബാക്സ്റ്റ്രിസിന്റെ (തദ്ദേശീയനാമം* ബാക്സൈയിൽ നിന്ന്) (അതിന്റെ തലസ്ഥാനമായ ബാക്ട്ര, ആധുനിക ബാൽക്ക് എന്ന പേരിലാണ്) ഗ്രീക്ക് പേരായിരുന്നു ബാക്ട്രിയ.
ഇന്നത്തെ തുർക്ക്മെനിസ്ഥാനിലെ മെർവ് തലസ്ഥാനമായ മർഗുവിലെ പേർഷ്യൻ സാട്രോപ്പിന്റെ ഗ്രീക്ക് പേരായിരുന്നു മർജിയാന .
ആദ്യകാല ഗ്രീക്ക് ചരിത്രകാരനായ ക്റ്റെസിയസ് , (c. 400 BC) (അതിനുശേഷം ഡയോഡൊറസ് സിക്കുലസ് ), ഐതിഹാസിക അസീറിയൻ രാജാവായ നിനസ് ഓക്സിയാർട്ടസ് എന്ന ബാക്ട്രിയൻ രാജാവിനെ സി. 2140 ബിസി, അല്ലെങ്കിൽ ട്രോജൻ യുദ്ധത്തിന് 1000 വർഷങ്ങൾക്ക് മുമ്പ് പരാജയപ്പെടുത്തിയെന്ന് ആരോപിച്ചിരുന്നു.
പത്തൊൻപതാം നൂറ്റാണ്ടിലെ ക്യൂണിഫോം ലിപിയുടെ വ്യാഖ്യാനത്തിനുശേഷം, യഥാർത്ഥ അസീറിയൻ രേഖകൾ വായിക്കാൻ ഇത് പ്രാപ്തമാക്കി.
ചരിത്രകാരന്മാർ ഗ്രീക്ക് വിവരണത്തിന് വലിയ മൂല്യമൊന്നും നൽകിയില്ല.
ചില എഴുത്തുകാരുടെ അഭിപ്രായത്തിൽ  ബിസി 2500–2000 കാലഘട്ടത്തിൽ തെക്ക് പടിഞ്ഞാറ് ഇറാനിലേക്കും ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്തേക്കും നീങ്ങിയ ഇന്തോ-ഇറാനികളുടെ ജന്മനാടാണ് ബാക്ട്രിയ.
പിന്നീട്, മധ്യേഷ്യയിലെ അക്കീമെനിഡ് സാമ്രാജ്യത്തിന്റെ വടക്കൻ പ്രവിശ്യയായി ഇത് മാറി.
പർവതപ്രദേശത്തെ ഫലഭൂയിഷ്ഠമായ മണ്ണ് ടുറാൻ നിമ്‌നഭാഗം കൊണ്ട് ചുറ്റപ്പെട്ട ഈ പ്രദേശങ്ങളിലാണ് സോറസ്റ്റർ പ്രവാചകൻ ജനിച്ചതായും ആദ്യത്തെ അനുയായികളെ നേടിയതെന്നും പറയപ്പെടുന്നത്.
സൗരാഷ്ട്രിയൻ അവെസ്തയുടെ ഏറ്റവും പഴയ ഭാഗങ്ങളുടെ ഭാഷയായ അവെസ്താൻ പഴയ ഇറാനിയൻ ഭാഷകളിലൊന്നായിരുന്നു.
കൂടാതെ കിഴക്കൻ ഇറാനിയൻ ഭാഷകളിലെ ഏറ്റവും പഴയ അംഗീകൃത അംഗവുമായിരുന്നു.
അക്കീമെനിഡ് സാമ്രാജ്യം
ആറാം നൂറ്റാണ്ടിൽ മഹാനായ സൈറസ് അക്കീമെനിഡ് സാമ്രാജ്യവുമായി കൂട്ടിച്ചേർക്കപ്പെടുന്നതിനുമുമ്പ്, ബാക്ട്രിയ മേദ്യരുടെ വകയായിരുന്നു.
മർജിയാനയ്‌ക്കൊപ്പം പേർഷ്യയിലെ പന്ത്രണ്ടാമത്തെ സാട്രോപ്പി രൂപീകരിക്കണമെന്ന് ഏണസ്റ്റ് ഹെർസ്ഫെൽഡ് അഭിപ്രായപ്പെട്ടു.
ദാരിയസ് മൂന്നാമനെ മഹാനായ അലക്സാണ്ടർ പരാജയപ്പെടുത്തിയ ശേഷം, ബാക്ട്രിയയുടെ സട്രപ് അഥവാ ഗവർണർ ബെസ്സസ് ഒരു ദേശീയ പ്രതിരോധം സംഘടിപ്പിക്കാൻ ശ്രമിച്ചുവെങ്കിലും മറ്റ് യുദ്ധപ്രഭുക്കന്മാർ പിടികൂടി അലക്സാണ്ടറിന് കൈമാറി.
തുടർന്ന് പീഡിപ്പിച്ച് കൊലപ്പെടുത്തി.
ബിൽ വാട്ടേഴ്സൺ ഇംഗ്ലീഷ് വിലാസം https://ml.wikipedia.org/wiki/Bill_Watterson
വില്യം ബി. "ബിൽ" വാട്ടേഴ്സൺ II (ജനനം ജൂലൈ 5 , 1958 ) പ്രശസ്തമായ ആയ കാൽ‌വിൻ ആന്റ് ഹോബ്സ് എന്ന കാർട്ടൂൺ പംക്തിയുടെ കർത്താവാണ്.
അദ്ദേഹം കുറച്ച് കവിതകളും എഴുതിയിട്ടുണ്ട് (ഇവ പ്രധാനമായും കാൽ‌വിൻ ആന്റ് ഹോബ്സ് കാർട്ടൂണുകളുടെ അകത്തുതന്നെ ചേർത്തിരിക്കുന്നു).
അമേരിക്കയിലെ വാഷിംഗ്ടൺ ഡി.സി.യിലാണ് വാട്ടേഴ്സൺ ജനിച്ചത്.
അദ്ദേഹത്തിന്റെ അച്ഛൻ ജെയിംസ് ജി.വാട്ടേഴ്സൺ (ജനനം - 1932 ) ഇവിടെ ഒരു പേറ്റന്റ് പരിശോധകൻ ആയി ജോലിചെയ്തിരുന്നു.
അദ്ദേഹം ഒരു നിയമ വിദ്യാലയത്തിൽ പഠിക്കുകയും പിന്നീ‍ട് 1960ൽ ഒരു പേറ്റന്റ് വക്കീൽ ആയി മാറുകയും ചെയ്തു.
പിന്നീട് ബിൽ വാട്ടേഴ്സണിന് 6 വയസ്സ് പ്രായമുള്ളപ്പോൾ കുടുംബം ഒഹയോ സംസ്ഥാനത്തിലെ ചാഗ്രിൻ ഫാൾസ് എന്ന സ്ഥലത്തേക്ക് താമസം മാറ്റി.
അദ്ദേഹത്തിന്റെ അമ്മ കാതറിൻ നഗരസഭാ കൌൺസിൽ അംഗമായിരുന്നു ഇവിടെ.
അദ്ദേഹത്തിന്റെ ഇളയ സഹോദരൻ ടോം ഒരു ഹൈസ്കൂൾ അദ്ധ്യാപകനായി ടെക്സാസ് സംസ്ഥാനത്തിലെ ഓസ്റ്റിൻ എന്ന സ്ഥലത്ത് ജോലിചെയ്തു.
1980 -ൽ വാട്ടേഴ്സൺ ഗാംബിയർ എന്ന സ്ഥലത്തുനിന്ന് രാഷ്ട്രതന്ത്രത്തിൽ ബിരുദം നേടി.
ബിരുദത്തിനുശേഷം സിൻസിനാറ്റി പോസ്റ്റ് എന്ന പത്രത്തിൽ അദ്ദേഹത്തിന് രാഷ്ട്രീയ-എഡിറ്റോറിയൽ കാർട്ടൂണുകൾ വരക്കാനുള്ള കാർട്ടൂണിസ്റ്റായി ജോലി ലഭിച്ചു.
ആറു മാസത്തെ പരീക്ഷണാടിസ്ഥാനത്തിലായിരുന്നു ഈ ജോലി ലഭിച്ചത്.
സിൻസിനാറ്റി പോസ്റ്റും ഞാനും തമ്മിലുള്ള ഉടമ്പടി അനുസരിച്ച് കാര്യങ്ങൾ ശരിയായില്ലെങ്കിൽ അവർക്ക് എന്നെ ഒരു വിശദീകരണവും നൽകാതെ ജോലിയിൽ നിന്ന് പറഞ്ഞുവിടാനും ഒരു ചോദ്യവും ചോദിക്കാതെ എനിക്ക് ജോലി വിട്ടുപോകുവാനും ഉള്ള അധികാരം ഉണ്ടായിരുന്നു.
കാര്യങ്ങൾ ശരിയായില്ല, അവർ എന്നെ ജോലിയിൽ നിന്ന് പറഞ്ഞുവിട്ടു, ഒരു ചോദ്യവും ചോദിച്ചില്ല.
എന്റെ ഊഹത്തിൽ പ്രധാന ലേഖകൻ ഒരു ജെഫ് മക്നീലിയെ ആണ് (24-ആം വയസ്സിൽ പുലിത്സർ സമ്മാനം നേടിയ പ്രശസ്ത കാർട്ടൂണിസ്റ്റ്) പ്രതീക്ഷിച്ചത് എന്നു തോന്നുന്നു.
അവരുടെ പ്രതിക്ഷക്ക് ഒത്ത് ഉയരാൻ എനിക്കു സാധിച്ചില്ല.
സിൻസിനാറ്റിയിലെ ദിനങ്ങൾ വളരെ കാഫ്കായിസ്ക്ക് ആയിരുനു.
ഞാൻ അവിടെ രണ്ട് ആഴ്ച ജീവിച്ചു.
ലേഖകൻ എന്റെ എല്ലാ കാർട്ടൂണുകളും തദ്ദേശീയ വിഷയങ്ങളെ കുറിച്ച് ആവണം എന്ന് നിഷ്കർഷിച്ചു.
സിൻസിനാറ്റിക്ക് ഒരു പ്രത്യേക, മുപ്പാർട്ടി രാഷ്ട്രീയ സംവിധാനവും സിറ്റി മാനേജർ-സർക്കാരും ആയിരുന്നു ഉണ്ടായിരുന്നത്.
ഇത് മനസ്സിലാക്കി എടുത്തപ്പൊഴേക്കും ഞാൻ തൊഴിലില്ലായ്മ ക്യൂവുകളിൽ നിൽക്കുകയായിരുന്നു.
എനിക്ക് ഒരു തകർപ്പൻ തുടക്കം കിട്ടിയില്ല.
സിൻസിനാറ്റി ഈ സമയത്ത് ജിം ബോർഗ്മാൻ എന്ന പ്രശസ്ത കാർട്ടൂണിസ്റ്റിന്റെ കഴിവുകളെ കണ്ടെത്തുകയായിരുന്നു.
സിൻസിനാറ്റി പോസ്റ്റിന്റെ എതിരാളി ആയിരുന്ന സിൻസിനാറ്റി ഇങ്ക്വയിറർ എന്ന പത്രത്തിലായിരുന്നു അദ്ദേഹം ജോലി ചെയ്തത്.
ഈ താരതമ്യത്തിൽ നിന്നും എനിക്ക് ഗുണങ്ങൾ ലഭിച്ചില്ല.
— വാട്ടേഴ്സൺ സിൻസിനാറ്റി പോസ്റ്റിലെ തന്റെ ചുരുങ്ങിയ കാലത്തെ ജോലി വിവരിക്കുന്നു
നാലു വർഷത്തോളം പലചരക്കു സാധനങ്ങളുടെ പരസ്യങ്ങൾ വരച്ച് ബിൽ വാട്ടേഴ്സൺ ജീവിച്ചു.
ഇതിനുശേഷമായിരുന്നു അദ്ദേഹത്തെ പ്രശസ്തിയിലേക്ക് ഉയർത്തിയ കാൽ‌വിൻ ആന്റ് ഹോബ്സ് എന്ന കാർട്ടൂൺ സ്ട്രിപ്പിന്റെ ജനനം.
ബിൽബി ഇംഗ്ലീഷ് വിലാസം https://ml.wikipedia.org/wiki/Bilby
ഒരിനം സഞ്ചിമൃഗമാണ് ബിൽബി - Bilby .
മുയലിനോടു സമാനമായി നീണ്ട ചെവികളുള്ള ഇവയുടെ പിൻകാലുകൾ വലിപ്പം കൂടിയവയാണ്.
ഇവയുടെ നീളമുള്ള വാലുകൾ മൂന്നു നിറത്തിൽ ഇടവിട്ടിരിക്കുന്നു.
മാതൃ ബിൽബിയുടെ ഉദരത്തിൽ 14 ദിവസം മാത്രമാണ് ഇവയുടെ വളർച്ച.
ജനിച്ചയുടൻ അമ്മയുടെ സഞ്ചിയിലെത്തി 80 ദിവസം കഴിയുന്നു.
ഏഴു വയസ്സുവരെയാണ് ഇവയുടെ ആയുസ്സ്.
ചെറുജീവികളെയും പ്രാണികളെയും ആഹാരമാക്കുന്ന ഇവ പത്തടി വരെ നീളത്തിൽ മുയലുകളെപ്പോലെ മാളം ഉണ്ടാക്കാറുണ്ട്.
അവലംബം പുറത്തേക്കുള്ള കണ്ണികൾ Greater Bilby Archived 2009-12-13 at the Wayback Machine .
Bilby Archived 2016-01-14 at the Wayback Machine .
ബിൽ വുഡ്ഫുൾ ഇംഗ്ലീഷ് വിലാസം https://ml.wikipedia.org/wiki/Bill_Woodfull
ഓസ്ട്രേലിയക്കാരനായ ഒരു ക്രിക്കറ്റ് കളിക്കാരനായിരുന്നു വില്ല്യം മാൽഡൺ ബിൽ വുഡ്ഫുൾ (ജനനം: 1987 ഓഗസ്റ്റ് 22- മരണം: 1965 ഓഗസ്റ്റ് 11 ) എന്ന ബിൽ വുഡ്ഫുൾ.
1926 മുതൽ 1934 വരെയാണ് ബിൽ വുഡ്ഫുൾ ഓസ്ട്രേലിയയ്ക്കു വേണ്ടി കളിച്ചത്.
ഓസ്ട്രേലിയൻ ടീമിന്റേയും വിക്ടോറിയ ടീമിന്റെയും നായകസ്ഥാനങ്ങൾ വുഡ്ഫുൾ വഹിച്ചിട്ടുണ്ട്.
1932-33 കാലഘട്ടത്തിലെ ബോഡിലൈൻ സീരിസിലെ വുഡ്ഫുളിന്റെ പക്വമായ പെരുമാറ്റം ശ്രദ്ധേയമാണ്.
ഒരു അധ്യാപകനായി പരീശീലനം കിട്ടിയ വുഡ്ഫുൾ പ്രശസ്തനായത് കളിക്കാരൻ എന്ന നിലയിലാണ്.
ക്ഷമയും പ്രതിരോധത്തിലൂന്നിയ ബാറ്റിംഗ് നിപുണതയും അദ്ദെഹത്തെ മികച്ച ഒരു മുൻ നിര ബാറ്റ്സമാനാക്കി.
പ്രകടാത്മകനായ ഒരു കളിക്കാരനായിരുന്നില്ല വുഡ്ഫുൾ എന്നിരുന്നാലും പ്രതിസന്ധി ഘട്ടങ്ങളിലെ ക്ഷമാപൂർവ്വവും ഉത്തരവാദിത്തപരവും, ഏകീകൃത ശൈലിയിലുള്ള ബാറ്റിംഗുമായിരുന്നു അദ്ദേഹത്തെ കൂടുതൽ ജനപ്രിയനാക്കിയത്.
വിക്ടോറിയ ടീമിലെ അദ്ദേഹത്തിന്റെ ഓപ്പണിംഗ് പങ്കാളിയായ ബിൽ പോൺസ്ഫോർഡായിരുന്ന് ഓസ്ട്രേലിയൻ ടീമിലും അദ്ദേഹത്തിന് ഓപ്പണിംഗ് ജോഡിയായത്, ഇരുവരുടേയും ഓപ്പണിംഗ് പ്രകടനം ഓസ്ട്രേലിയൻ ക്രിക്കറ്റ് ചരിത്രത്തിലെ മികച്ച പ്രകടനമായി ഇപ്പോഴും നിലനിൽക്കുന്നു.
എടുത്ത പറയത്തക്ക ബാറ്റിംഗ് നിപുണനല്ല വുഡ്ഫുളെങ്കിലും സഹകളിക്കാരുടെ ഇടയിൽ മികച്ച ഒരു അംഗീകാരം നേടുന്നതിൽ അദ്ദേഹം വിജയിച്ചിരുന്നു.
മികച്ച സ്വഭാവ ഗുണവും, കായിക ബോധവുമുണ്ടായിരുന്ന വുഡ്ഫുളിന് വിശ്വസ്തമായ ഒരു ടീമിനെ കെട്ടിപ്പടുക്കാൻ കഴിഞ്ഞു.
അവലംബം പുറത്തേക്കുള്ള കണ്ണികൾ External links Bill Woodfull എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്രിക്ക്ഇൻഫൊ കളിക്കാരെന്റെ വിവരണം : ബിൽ വുഡ്ഫുൾ
ബിൽകിസ് ദാദി
ഒരു ഇന്ത്യൻ കർമ്മോന്മുഖയാണ് ബിൽകിസ് ദാദി , ഷഹീൻ ബാഗ് ദാദി (യഥാർത്ഥ പേര്, ബിൽകിസ് ബാനോ ).
ഇന്ത്യയിലെ കേന്ദ്രസർക്കാർ പാസാക്കിയ സിഎഎക്കെതിരെ അവർ പ്രതിഷേധിച്ചു.
ദില്ലിയിലെ ഷഹീൻ ബാഗ് പ്രതിഷേധത്തിൽ മുൻപന്തിയിലായിരുന്ന അവർ മൂന്ന് മാസത്തിലേറെയായി സി‌എ‌എ/എൻ‌ആർ‌സി വിരുദ്ധ കുത്തിയിരിപ്പ് സമരത്തിൽ നൂറുകണക്കിന് സ്ത്രീകളോടൊപ്പം ഒരു കൂടാരത്തിൻ കീഴിൽ ഇരുന്നു സമരം ചെയ്തു.
Livemint.com -ൽ പ്രസിദ്ധീകരിച്ച ഒരു അഭിമുഖത്തിൽ, താനും ഭർത്താവും വളർന്നുവന്ന ഒരു ബഹുസ്വര ഇന്ത്യയുടെ ആശയമാണിതെന്ന് അവർ പറഞ്ഞു.
അവർ ബാബ്രി മസ്ജിദ് വിധി , ട്രിപ്പിൾ ത്വലാഖ് നിയമം , ഡിമോണിറ്റൈസേഷൻ എന്നിവയെല്ലാം പാസാക്കി, ഞങ്ങൾ ഒന്നും പറഞ്ഞില്ല, പക്ഷേ ഞങ്ങൾ ഈ വിഭജനത്തിന് വേണ്ടി നിലകൊള്ളുകയില്ല
2020–2021 ഇന്ത്യൻ കർഷകരുടെ പ്രതിഷേധത്തിനിടെ ബിൽകിസ് ബാനോ പ്രതിഷേധത്തിൽ പങ്കുചേരാൻ ശ്രമിച്ചെങ്കിലും പോലീസ് അവരെ അവിടുന്നു നീക്കി.
2020 സെപ്റ്റംബർ 23 ന് ഐക്കൺസ് വിഭാഗത്തിൽ 2020 ലെ ഏറ്റവും സ്വാധീനിച്ച 100 പേരുടെ ടൈം മാസികയുടെ ടൈം 100 പട്ടികയിൽ അവരെ ഉൾപ്പെടുത്തി.
തന്റെ പ്രൊഫൈലിൽ പത്രപ്രവർത്തകയും എഴുത്തുകാരിയുമായ റാണ അയ്യൂബ് അവരെ പാർശ്വവത്കരിക്കപ്പെട്ടവരുടെ ശബ്ദം എന്നാണ് വിശേഷിപ്പിച്ചത്.
2020 നവംബറിൽ ലോകമെമ്പാടുമുള്ള പ്രചോദനാത്മകവും സ്വാധീനമുള്ളതുമായ 100 സ്ത്രീകളുടെ പട്ടികയിൽ ബി‌ബി‌സി ബിൽകിസ് ദാദിയെ ഉൾപ്പെടുത്തി.
ബിബിസി അവരുടെ വാക്കുകൾ ഉദ്ധരിക്കുന്നു:
“സ്ത്രീകൾക്ക് വീടുകളിൽ നിന്ന് ഇറങ്ങാനും പ്രത്യേകിച്ച് അനീതിക്കെതിരെ ശബ്ദമുയർത്താനും അധികാരമുണ്ടെന്ന് തോന്നണം. അവർ വീടുകൾ വിട്ടിട്ടില്ലെങ്കിൽ, അവർ എങ്ങനെ തങ്ങളുടെ ശക്തി പ്രകടിപ്പിക്കും?”
2021 ലെ ദി മുസ്‌ലിം 500: ദി വേൾഡ്സ് 500 ഏറ്റവും സ്വാധീനമുള്ള മുസ്‌ലിംകളിൽ വുമൺ ഓഫ് ദ ഇയർ ആയി തിരഞ്ഞെടുക്കപ്പെട്ടു.
ഇതും കാണുക പൗരത്വ ഭേദഗതി നിയമം പ്രതിഷേധിക്കുന്നു ഷഹീൻ ബാഗ് പ്രതിഷേധിക്കുന്നു ടൈം 100 100 സ്ത്രീകൾ (ബിബിസി) അവലംബം
ബിൽപുർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബിൽപുർ .
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബിൽപുർ സ്ഥിതിചെയ്യുന്നത്.
ബിൽപുർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബിൽപുർ ൽ 103 വീടുകൾ ഉണ്ട്.
ബിൽപുർ ലെ സാക്ഷരതാ നിരക്ക് 68.44 ശതമാനമാണ്.
ബിൽപുരിലെ 6 വയസ്സിനു താഴെയുള്ള കുട്ടികളുടെ എണ്ണം 76 ആണ്.
ഇത് ബിൽപുരിലെ ആകെ ജനസംഖ്യയുടെ 14.99 ശതമാനമാണ്.
2011 ലെ കാനേഷുമാരി പ്രകാരം 86.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു ജാതി
ബിൽപുർ ലെ 112  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 103 - - ജനസംഖ്യ 507 260 247 കുട്ടികൾ (0-6) 76 38 38 പട്ടികജാതി 112 50 62 പട്ടിക വർഗ്ഗം 0 0 0 സാക്ഷരത 68.44 % 43.75 % 56.25 % ആകെ ജോലിക്കാർ 154 134 20 ജീവിതവരുമാനമുള്ള ജോലിക്കാർ 86.36 117 16 താത്കാലിക തൊഴിലെടുക്കുന്നവർ 211.11 54 9 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബിൽഹണൻ ഇംഗ്ലീഷ് വിലാസം https://ml.wikipedia.org/wiki/Bilhana
പതിനൊന്നാം നൂറ്റാണ്ടിൽ ജീവിച്ചിരുന്ന കശ്മീരി കവിയാണ്‌ ബിൽഹണൻ .
ചൗരപഞ്ചാശിക എന്ന കവിതാസമാഹാരമാണ്‌ അദ്ദേഹത്തിന്റെ പ്രശസ്ത രചന.
പാഞ്ചാലദേശത്തെ രാജാവായ മദനാഭിരാമന്റെ മകളായ യാമിനീപൂർണ്ണതിലകയെ ബിൽഹണൻ സ്നേഹിച്ചിരുന്നു, ഇതറിഞ്ഞ രാജാവ് ബിൽഹണനെ തടവിലാക്കി.
തടവിൽ കിടന്ന്  എഴുതിയ കവിതകളുടെ സമാഹാരമാണ്‌ ചൗരപഞ്ചാശികയെന്ന് കരുതപ്പെടുന്നു.
ചൗരപഞ്ചാശിക വാമൊഴിയായി ഇന്ത്യയിലെങ്ങും പ്രചരിക്കപ്പെട്ടു.
പടിഞ്ഞാറൻ ചാലൂക്യ രാജാവായ വിക്രമാദിത്യൻ ആറാമനെ പുകഴ്ത്തിക്കൊണ്ട് ബിൽഹണൻ രചിച്ചതാണ്‌ വിക്രമാങ്കദേവചരിതം .
അവലംബം ↑ http://www.sacred-texts.com/hin/bilhana/index.htm
ബിൽക്കീസ് ഐ. ലത്തീഫ് ഇംഗ്ലീഷ് വിലാസം https://ml.wikipedia.org/wiki/Bilkees_I.
_Latif
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  സാമൂഹ്യ പ്രവർത്തകയും എഴുത്തുകാരിയുമാണ് ബിൽക്കീസ്  ഐ. ലത്തീഫ് .
ആന്ധ്രപ്രദേശിലെ ചേരികൾ കേന്ദ്രീകരിച്ച് സാമൂഹ്യ പ്രവർത്തനം നടത്തി.
, അനേകം ലേഖനങ്ങളും അഞ്ച് പുസ്തകങ്ങളും എഴുതിയിട്ടുണ്ട്.
Fragrance of Forgotten Years and The Ladder of His Life : Biography of Air Chief Marshal Idris Latif .
സമൂഹത്തിന് നൽകിയ സംഭാവനകൾക്ക് ഇന്ത്യ സർക്കാർ 2009-ൽ ഏറ്റവും ഉയർന്ന നാലാമത്തെ സിവിലിയൻ ബഹുമതി പത്മശ്രീ നൽകി.
കൃതികൾ പുരസ്കാരങ്ങൾ പത്മശ്രീ അവലംബം ↑ ↑ ↑ ↑ ↑ ↑ ↑ പുറം കണ്ണികൾ
ബിൽബോർഡ് (മാഗസിൻ) ഇംഗ്ലീഷ് വിലാസം https://ml.wikipedia.org/wiki/Billboard_(magazine)
ബിൽബോർഡ്-ഹോളിവുഡ് റിപ്പോർട്ടർ മീഡിയ ഗ്രൂപ്പിന്റെ  ഉടമസ്ഥതയിലുള്ള ഒരു അമേരിക്കൻ വിനോദ മീഡിയ ബ്രാൻഡാണ് ബിൽബോർഡ് .
വാർത്ത, വീഡിയോ, അഭിപ്രായം, അവലോകനങ്ങൾ, ഇവന്റുകൾ, സ്റ്റയിൽ എന്നിവ ഉൾപ്പെടുന്ന ഇത് ബിൽബോർഡ് ഹോട്ട് 100 , ബിൽബോർഡ് 200 എന്നിവയുൾപ്പെടെയുള്ള സംഗീത ചാർട്ടുകൾക്കും പേരുകേട്ടതാണ്.
വിവിധ വിഭാഗങ്ങളിലെ ഏറ്റവും ജനപ്രിയ ഗാനങ്ങളും ആൽബങ്ങളും കണ്ടെത്തുന്നതിന് ഈ ചാർട്ടുകൾ ഉപയോഗിക്കുന്നുണ്ട്.
ഒരു പ്രസാധക സ്ഥാപനം സ്വന്തമായിട്ടുള്ള ഇവർ നിരവധി ടിവി ഷോകളും നടത്തുന്നുണ്ട്.
ബിൽ പോസ്റ്ററുകളുടെ വ്യാപാര പ്രസിദ്ധീകരണമായി 1894 ൽ വില്യം ഡൊണാൾഡ്സണും ജെയിംസ് ഹെന്നെഗനും ചേർന്നാണ് ബിൽബോർഡ് സ്ഥാപിച്ചത്.
ഡൊണാൾഡ്സൺ പിന്നീട് 1900 ൽ ഹെന്നഗന്റെ ഷെയർ 500 ഡോളറിന് ഇതു സ്വന്തമാക്കി.
ഇരുപതാം നൂറ്റാണ്ടിന്റെ ആദ്യ വർഷങ്ങളിൽ, വിനോദ വ്യവസായങ്ങളായ സർക്കസുകൾ , മേളകൾ, ബർലെസ്ക്യൂ ഷോകൾ എന്നിവയെ ഉൾക്കൊള്ളിക്കാൻ തുടങ്ങി.
ജൂക്ക്ബോക്സ്, ഫോണോഗ്രാഫ് , റേഡിയോ എന്നിവ സാധാരണമായിത്തീർന്നതിനാൽ ബിൽബോർഡ് സംഗീത വ്യവസായത്തിൽ കൂടുതൽ ശ്രദ്ധ കേന്ദ്രീകരിക്കാൻ തുടങ്ങി.
ബിൽബോർഡിന്റെ ആദ്യ ലക്കം ഒഹായോയിലെ സിൻസിനാറ്റിയിൽ വില്യം ഡൊണാൾഡ്സണും ജെയിംസ് ഹെന്നെഗനും 1894 നവംബർ 1 ന് പ്രസിദ്ധീകരിച്ചു.
ഡൊണാൾഡ്സൺ എഡിറ്റോറിയലും പരസ്യവും കൈകാര്യം ചെയ്തപ്പോൾ ഹെന്നേഗൻ പ്രിന്റിംഗ് കമ്പനിയുടെ ഉടമയായ ഹെന്നെഗൻ മാസിക നിർമ്മാണം കൈകാര്യം ചെയ്തു.
ആദ്യ ലക്കങ്ങൾ വെറും എട്ട് പേജ് ദൈർഘ്യമുള്ളവയായിരുന്നു.
ഡൊണാൾഡ്സൺ പിന്നീട് 1900 ൽ ഹെന്നഗന്റെ ബിൽബോർഡ്ലെ അദ്ദേഹത്തിന്റെ ഷെയർ 500 ഡോളറിന് സ്വന്തമാക്കി.
ഇരുപതാം നൂറ്റാണ്ടിന്റെ ആദ്യ വർഷങ്ങളിൽ, വിനോദ വ്യവസായങ്ങളായ സർക്കസുകൾ, മേളകൾ, ബർലെസ്ക്യൂ ഷോകൾ എന്നിവയെ ഉൾക്കൊള്ളിക്കാൻ തുടങ്ങി.
വാർത്താ പ്രസിദ്ധീകരണം
സംഗീതം, വീഡിയോ, ഗാർഹിക വിനോദം എന്നിവ ഉൾക്കൊള്ളുന്ന ഒരു വാർത്താ വെബ്‌സൈറ്റും പ്രതിവാര വ്യാപാര മാസികയും ബിൽബോർഡ് പ്രസിദ്ധീകരിക്കുന്നു.
മിക്ക ലേഖനങ്ങളും സ്റ്റാഫ് എഴുത്തുകാരാണ് എഴുതുന്നത്.
ചിലത് ആ മേഖലയിലെ വിദഗ്ദ്ധരാണ് എഴുതുന്നത്.
ഇത് വാർത്തകൾ, ഗോസിപ്പുകൾ, അഭിപ്രായം, സംഗീത അവലോകനങ്ങൾ എന്നിവ ഉൾക്കൊള്ളുന്നു.
എന്നാൽ ബിൽബോർഡ്ന്റെ "ഏറ്റവും നിലനിൽക്കുന്നതും സ്വാധീനമുള്ളതുമായ സൃഷ്ടി" ബിൽബോർഡ് ചാർട്ടുകളാണ്.
സംഗീത വിൽപ്പന, റേഡിയോ എയർടൈം, ഏറ്റവും ജനപ്രിയ ഗാനങ്ങളെയും ആൽബങ്ങളെയും കുറിച്ചുള്ള മറ്റ് ഡാറ്റ എന്നിവ ഈ ചാർട്ടുകൾ ട്രാക്കുചെയ്യുന്നു.
ഏറ്റവും കൂടുതൽ വിറ്റുപോയ ഗാനങ്ങളുടെ ബിൽബോർഡ് ഹോട്ട് 100 ചാർട്ട് 1958 ൽ അവതരിപ്പിച്ചു.
അതിനുശേഷം, ഏറ്റവും കൂടുതൽ വിറ്റഴിക്കപ്പെട്ട ആൽബങ്ങൾ ട്രാക്കുചെയ്യുന്ന ബിൽബോർഡ് 200 അവതരിപ്പിച്ചു.
ഇത്തരം ചാർട്ടുകൾ ആൽബങ്ങളുടെയും ഗാനങ്ങളുടെയും വാണിജ്യ വിജയത്തിന്റെ സൂചകമായി കൂടുതൽ ജനപ്രിയമായി.
വാട്സൺ-ഗുപ്റ്റിലുമായി സഹകരിച്ച് ബിൽബോർഡ് പുസ്തകങ്ങളും ബിൽബോർഡ് ചാർട്ടുകളെ അടിസ്ഥാനമാക്കി അമേരിക്കൻ ടോപ്പ് 40 എന്ന റേഡിയോ, ടെലിവിഷൻ പരമ്പരയും പ്രസിദ്ധീകരിച്ചു.
1997 ഫെബ്രുവരിയിൽ പ്രതിദിന ബിൽബോർഡ് ബുള്ളറ്റിൻ അവതരിപ്പിച്ചു കൂടാതെ ബിൽബോർഡ് ഓരോ വർഷവും 20 വ്യവസായ പരിപാടികൾ നടത്തുന്നുണ്ട്.
സംഗീത വ്യവസായ വാർത്തകളുടെ ഏറ്റവും പ്രശസ്തമായ ഉറവിടങ്ങളിലൊന്നാണ് ബിൽബോർഡ്.
ബിൽബോർടിനു 17,000 പ്രിന്റ് സർക്കുലേഷനും 12 ലക്ഷം പ്രതിമാസ ഓൺലൈൻ വായനക്കാരുമുണ്ട്.
വെബ്‌സൈറ്റിൽ ബിൽബോർഡ് ചാർട്ടുകൾ, സംഗീത വിഭാഗത്താൽ വേർതിരിച്ച വാർത്തകൾ, വീഡിയോകൾ, ഒരു പ്രത്യേക വെബ്‌സൈറ്റ് എന്നിവ ഉൾപ്പെടുന്നു.
ഇത് ലിസ്റ്റുകൾ സമാഹരിക്കുകയും പ്രെറ്റ്-എ-റിപ്പോർട്ടർ എന്ന ഫാഷൻ വെബ്‌സൈറ്റ് ഹോസ്റ്റുചെയ്യുകയും എട്ട് വ്യത്യസ്ത വാർത്താക്കുറിപ്പുകൾ പ്രസിദ്ധീകരിക്കുകയും ചെയ്യുന്നു.
അച്ചടി മാസികയുടെ പതിവ് വിഭാഗങ്ങളിൽ ഇവ ഉൾപ്പെടുന്നു: ഹോട്ട് 100: ആ ആഴ്ചയിലെ ഏറ്റവും ജനപ്രിയമായ 100 ഗാനങ്ങളുടെ ചാർട്ട് ടോപ്പ്ലൈൻ: ആഴ്ചയിൽ നിന്നുള്ള വാർത്ത ദി ബീറ്റ്: ഹിറ്റ്മേക്കർ അഭിമുഖങ്ങൾ, ഗോസിപ്പുകൾ, സംഗീത വ്യവസായത്തിലെ ട്രെൻഡുകൾ ശൈലി: ഫാഷനും അനുബന്ധ ഉപകരണങ്ങളും സവിശേഷതകൾ: ആഴത്തിലുള്ള അഭിമുഖങ്ങൾ, പ്രൊഫൈലുകൾ, ഫോട്ടോഗ്രാഫി അവലോകനങ്ങൾ: പുതിയ ആൽബങ്ങളുടെയും ഗാനങ്ങളുടെയും അവലോകനങ്ങൾ ബാക്ക്‌സ്റ്റേജ് പാസ്: ഇവന്റുകളെയും സംഗീതകച്ചേരികളെയും കുറിച്ചുള്ള വിവരങ്ങൾ ചാർ‌ട്ടുകളും കോഡയും: നിലവിലുള്ളതും ചരിത്രപരവുമായ ബിൽ‌ബോർഡ് ചാർ‌ട്ടുകളെക്കുറിച്ചുള്ള കൂടുതൽ‌ വിവരങ്ങൾ‌ അവലംബം ബാഹ്യ ലിങ്കുകൾ [http://  ഔദ്യോഗിക വെബ്സൈറ്റ്] Google പുസ്‌തകങ്ങളിലെ ബിൽബോർഡ് ശേഖരം
ബിൽബർഗിയ പിരമിഡാലിസ് ഇംഗ്ലീഷ് വിലാസം https://ml.wikipedia.org/wiki/Billbergia_pyramidalis
ഫ്ലേമിംഗ് ടോർച്ച് എന്നുമറിയപ്പെടുന്ന ബിൽബർഗിയ പിരമിഡാലിസ് ബ്രോമെലിയാഡിലെ ബ്രസീൽ , വെനസ്വേല , ഫ്രഞ്ച് ഗയാന , ലെസ്സർ ആന്റില്ലെസ് , ക്യൂബ എന്നിവിടങ്ങളിലെ സ്വദേശിയായ ഒരു സ്പീഷിസാണ്.
പ്യൂർട്ടോ റിക്കോ , ഡൊമിനിക്കൻ റിപ്പബ്ലിക്കിലും ഇന്ത്യൻ മഹാസമുദ്രത്തിലെ മൗറീഷ്യസ് ദ്വീപിലും പ്രകൃതിദത്തമായി കാണപ്പെടുന്നതായി രേഖപ്പെടുത്തിയിരിക്കുന്നു.
പരിതസ്ഥികളോടു പൂർണ്ണമായും ഇണങ്ങിചേർന്ന് വളരുന്ന ഇവ എപ്പിഫൈറ്റ് സസ്യങ്ങളിൽപ്പെടുന്നു.
അവലംബം ബാഹ്യ ലിങ്കുകൾ PLANTS - Billbergia pyramidalis FCBS.org - illustrations ബിൽബർഗിയ പിരമിഡാലിസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Billbergia pyramidalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബിൾഡിംഗ് ഇൻഫൊർമേഷൻ മോഡലിങ്
കെട്ടിടങ്ങളുടേയൊ സ്ഥലങ്ങളുടേയൊ, ഭൗതികവും ഫങ്ക്ഷണലുമായ സവിശേഷതകളെ ഡിജിറ്റൽ രൂപത്തിൽ പ്രതിനിധീകരിക്കുകയും, അത്തരം മാതൃകകളുടെ സൃഷ്ടിയും, നടത്തിപ്പും ഉൾപ്പെടുന്ന പ്രക്രിയയാണ് ബിൾഡിംഗ് ഇൻഫൊർമേഷൻ മോഡലിങ് (ഇംഗ്ലീഷ്: Building Information Modeling ( BIM )).
നിർമ്മിതികളുടെ ഭൗതികവും ഫങ്ക്ഷണലുമായ സവിശേഷതകളെ ഉൾക്കൊള്ളുന്ന ഡിജിറ്റൽ മാതൃകയെ ബിൾഡിംഗ് വിവര മാതൃക ( Building Information Model ) എന്ന് പറയുന്നു.
കെട്ടിടം കാഴ്ചയിൽ എങ്ങനെയിരിക്കും എന്നതുമാത്രമല്ലാതെ, കെട്ടിടത്തിന്റെ നിർമ്മാണ ചിലവ്, നിർമ്മാണ സാമഗ്രികൾ, നിർമ്മാണം, പരിപാലനം, ഊർജ്ജ ഉപഭോഗം തുടങ്ങി നിരവധി വിവരങ്ങൾ ബിൾഡിംഗ് ഇൻഫൊർമേഷൻ മോഡലിൽനിന്നും പ്രാപ്യമാണ്.
നിർമ്മാണ പ്രകിയയ്ക്ക് വേണ്ടിയിരുന്ന പരമ്പരാഗത മാതൃകകൾ തികച്ചും ദ്വിമാനതല(two-dimensional drawings  ചിത്രങ്ങളെ (plans, elevations, sections, etc.) ആശ്രയിച്ചായിരുന്നു.
എന്നാൽ  ബിൾഡിംഗ് ഇൻഫൊർമേഷൻ മോഡലിന്റെ വരവോടെ കെട്ടിട മാതൃക ദ്വിമാന, ത്രിമാന തലങ്ങളിൽനിന്നും 5Dയിലേക്കുവരെ വികസിച്ചു.
നിർമ്മാണത്തിന് ആവശ്യമായ സമയവും ഇത്തരം മാതൃകകളിൽനിന്ന് മനസ്സിലാക്കവുന്നതിനാൽ 4-ആമത് ഒരു തലവും, കെട്ടിടചെലവ് ലഭ്യമായതിനാൽ 5-ആമത് തലവും ബിൾഡിംഗ് ഇൻഫൊർമേഷൻ മോഡലുകൾക്ക് ലഭിച്ചിരിക്കുന്നു
ബ്രൂസ് അമെസ് ഇംഗ്ലീഷ് വിലാസം https://ml.wikipedia.org/wiki/Bruce_Ames
ബ്രൂസ് അമെസ് (born December 16, 1928)ഒരു അമേരിക്കൻ ജൈവരസതന്ത്രജ്ഞനാണ്.
ബെർക്കിലിയിലെ കാലിഫോർണിയാ സർവ്വകലാശാലയിലെ തന്മാത്രാരസതന്ത്രത്തിന്റെയും ജൈവരസതന്ത്രത്തിന്റെയും എമെറിറ്റെസ് ആകുന്നു.
ഓക്ലാന്റിലെ കുട്ടികളുടെ ആശുപത്രിയിലെ ഗവേഷണവിഭാഗത്തിലെ ഗവേഷകനും ആകുന്നു.
വളരെ ചെലവുകുറഞ്ഞതും ലളിതവുമായി സംയുക്തങ്ങളുടെ ഉൾപരിവർത്തനശക്തി (mutagenicity)തിരിച്ചറിയാനുള്ള പരിശോധന  അമെസ് ടെസ്റ്റ് (Ames test) കണ്ടുപിടിച്ചു.
അമെസ് ന്യുയോർക്കിൽ ജനിച്ചു.
ബ്രോൺക്‌സ് ഹൈസ്‌കൂൾ ഓഫ് സയൻസിൽ നിന്ന് ബിരുദം നേടി.
ന്യൂയോർക്കിലെ ഇത്താകയിൽ സ്ഥിതിചെയ്യുന്ന കോർണൽ സർവ്വകലാശാല, കാലിഫോർണിയ ഇൻസ്റ്റിറ്റിയൂട്ട് ഓഫ് ടെക്‌നോളജി എന്നിവിടങ്ങളിൽ പഠിച്ചു.
ബ്രൂണൈ ഡോളർ ഇംഗ്ലീഷ് വിലാസം https://ml.wikipedia.org/wiki/Brunei_dollar
1967 മുതൽ ബ്രൂണൈയിലെ ഔദ്യോഗികനാണയമാണ്‌ ബ്രൂണൈ ഡോളർ അഥവാ ബ്രൂണൈ റിങ്ങിറ്റ് ( മലയ ).
കറൻസി കോഡ് BND ചുരുക്കം $, B$.
ഒരു ബ്രൂണൈ ഡോളർ 100 സെൻ( മലയ അഥവാ 100 സെന്റ് ഇംഗ്ലീഷ് ആയാണ്‌ ഭാഗിച്ചിരിക്കുന്നത്.